Cargasoenen ende den anderen als Commis vande Vivres, ende beijde mede als Raden van Nieunederlandt voorss; Ende dat sijl. oversulcx opden 18en . Novemb. 1634. opt fort Amsteldam als mede raets persoonen inden raett voorn . syn ge present sijn geweest, als den „selven reqt . aldaer voor den selven raetth hadde doen dachvaerden eene Marritgen Thomas, weduwe van Jacob Jacobsz van Rochel, over ende ter saecke van eenige scheltwoorden die sij tot nadeel vanden selven reqt. uyt gestroyt hadde, namentl., dat hy reqt. haer soude versocht hebben gehadt tot oneerlycke conversatie; waerop deselve marritgen inden voorss. raett gehoort ende gevraecht sijnde, verclaerde dat den gemelten Requirant haer noijt een eenich woort daer van aengesproocken Veel min eenich teecken daer van gedaen hadde . Voorts dat sij getuijgen daer ter plaetse om ende by den voorss. requirant wesende ende met hem ommegaende dagelijcx gesien hebben, dat de Indianen met thien twintich ende dartich persoonen tseffens ten huijse vanden gemelten van Twiller als directeur syn gekomen ende dat hij deselve, om t respect ende eere van de Comp . voorss . Westinde . Compe. met eeten ende Alle twelck